rejauldu/bengali-wikipedia huggingface dataset:
thumb|right|220px|জোযুয়ে কার্দুচ্চি জোযুয়ে কার্দুচ্চি () (জুলাই ২৭, ১৮৩৫ - ফেব্রুয়ারি ১৬, ১৯০৭) একজন ইতালীয় কবি এবং শিক্ষক। তাকে আধুনিক ইতালির অঘোষিত জাতীয় কবি হিসেবে অভিহিত করা হয়। তিনি ১৯০৬ সালে সাহিত্যে নোবেল পুরস্কার লাভ করেন। তাকে নোবেল পুরস্কার প্রদানের কারণ হিসেবে নোবেল কমিটি উল্লেখ করে, "কেবলমাত্র তার গভীর জ্ঞান এবং সূক্ষ্ণাতিসূক্ষ্ণ গবেষণার জন্যই নয় বরং কাব্যজগতে তার সৃজনশীল শক্তি, নিজস্ব ঘরাণার পরিশুদ্ধতা এবং কবিতার লিরিক রচনায় শক্তিমত্তার পরিচয় প্রকাশের স্বাক্ষরস্বরুপ।"   জীবনী  কার্দুচ্চি ইতালির পিসার নিকটবর্তী তুস্কানি অঞ্চলের উত্তর-পশ্চিম কোনায় অবস্থিত ছোট্ট শহর ভালদিআস্টেলোতে জন্মগ্রহণ করেন। তার বাবা একজন ডাক্তার ছিলেন। ১৮৪৮ সালে ইউরোপ জুড়ে এক ব্যর্থ বিপ্লব সংঘটিত হয় যাতে তার বাবা যোগ দিয়েছিলেন। তিনি ইতালির পুনঃএকীকরণের একজন উপদেষ্টা বা অ্যাডভোকেট হিসেবে কাজ করেন। রাজনীতিতে অংশ নেয়ার জন্য তার পরিবারকে বেশ কয়েকবার আবাসস্থল পরিবর্তন করতে হয়। এ কারণে বাল্যকালে কারদুচ্চিকে বেশ ঝামেলা পোহাতে হয়েছিল।   সাহিত্যকর্ম    তথ্যসূত্র    বহিঃসংযোগ   Nobel Prize Biography page  Giosuè Carducci: 19th century poet, statesman and satanist  Giosuè Carducci poems Original Italian text  বিষয়শ্রেণী:১৮৩৫-এ জন্ম বিষয়শ্রেণী:১৯০৭-এ মৃত্যু বিষয়শ্রেণী:ইতালীয় কবি বিষয়শ্রেণী:নোবেল বিজয়ী সাহিত্যিক বিষয়শ্রেণী:২০শ শতাব্দীর নাস্তিক বিষয়শ্রেণী:পিসা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইতালীয় নোবেল বিজয়ী বিষয়শ্রেণী:১৯শ শতাব্দীর নাস্তিক বিষয়শ্রেণী:ইতালীয় পুরুষ কবি
জর্জ আর্থার ভিক্টর ডাকওয়ার্থ (৩ জানুয়ারী 1901 - ১৪ নভেম্বর ১৯৮৬), আর্থার ডাকওয়ার্থ নামে পরিচিত, ছিলেন একজন ব্রিটিশ কনজারভেটিভ পার্টির রাজনীতিবিদ।  তিনি ১৯২৯ সালের সাধারণ নির্বাচনে শ্রুসবারির সংসদ সদস্য (এমপি) হিসাবে নির্বাচিত হন। তিনি ১৯৩১ এবং ১৯৩৫ সালে পুনঃনির্বাচিত হন এবং ১৯৪৫ সালের নির্বাচনে হাউস অফ কমন্স থেকে অবসর না নেওয়া পর্যন্ত এই আসনটি অধিষ্ঠিত ছিলেন।  ১৯৩৬ সালে, তিনি প্রাইভেট সদস্যদের বিলের জন্য ব্যালটে ৭ম স্থান অর্জন করেন, এবং একটি মেডিকেল ও সার্জিক্যাল অ্যাপ্লায়েন্সেস (বিজ্ঞাপন) বিল আনার প্রস্তাব করেন।  তিনি ১৯৪৫ সালের এপ্রিলে ঘোষণা করেছিলেন যে তিনি পরবর্তী নির্বাচনে আর দাঁড়াবেন না।   ব্যক্তিগত জীবন  ডাকওয়ার্থ ১৯২৭ সালের মার্চ মাসে কর্নেলিয়াস ভ্যান্ডারবিল্টের পঞ্চম প্রজন্মের বংশধর এলিস ফ্রান্সিস হ্যামন্ডকে বিয়ে করেন; তাদের তিনটি মেয়ে ছিল। নিউইয়র্কে তার স্ত্রীর ব্যভিচারের কারণে ১৯৪২ সালের ফেব্রুয়ারিতে এই দম্পতির বিবাহবিচ্ছেদ হয়; পরের মাসে তিনি আমেরিকান ব্যান্ডলিডার বেনি গুডম্যানকে বিয়ে করেন।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৬-এ মৃত্যু বিষয়শ্রেণী:১৯০১-এ জন্ম
কটকম সুদর্শন ওরফে আনন্দ হলেন ভারতের কমিউনিস্ট পার্টি (মাওবাদী) দলের একজন শীর্ষ নেতা ও পলিটব্যুরো সদস্য।  প্রারম্ভিক জীবন  কটমকম সুদর্শন অন্ধ্রপ্রদেশ রাজ্যের আদিলাবাদে জন্মগ্রহণ করেন। ওয়ারঙ্গলের পলিটেকনিক কলেজে শিক্ষা সম্পন্ন করার পর শিক্ষকতার কাজে যোগ দেন ও পাশাপাশি উচ্চ শিক্ষার জন্যে পড়াশোনা করতেন। ভারতের নিষিদ্ধ কমিউনিস্ট পার্টি (মাওবাদী)র আদিলাবাদ জেলার সম্পাদক সাধনাকে বিবাহ করেন তিনি। কয়েক বছর আগে সাধনা নিরাপত্তাবাহিনীর গুলিতে মারা যান।   গেরিলা যুদ্ধ  সুদর্শন মাওবাদ অনুসৃত দলের অন্যতম প্রবীন ও শীর্ষ নেতা। তিনি বিগত ৩০ বছর ধরে অতি বামপন্থী রাজনীতির সাথে যুক্ত আছেন। তেলেঙ্গানা ও দণ্ডকারণ্য অঞ্চলে সশস্ত্র সংগ্রামে নেতৃত্ব দেন তিনি। ভারতীয় নিরাপত্তা বাহিনী ও গোয়েন্দা বিভাগের তথ্য অনুযায়ী তিনি আনন্দ নামে অধিক পরিচিত। ব্যক্তিগত জীবনে কটকম সুদর্শন নম্র, তাত্ত্বিক ও সাংগঠনিক ক্ষমতা সম্পন্ন নেতা। দলের রাজনৈতিক ও সাংগঠনিক গঠনপ্রণালী নির্ণায়ক সিদ্ধান্ত নিয়ে থাকেন। শিক্ষা সম্পন্ন করার পরে ১৯৭৫ সালে জঙ্গী বামপন্থি সংগঠনে যোগ দেন ও ১৯৮৯ সালে ছত্তীসগঢ় চলে যান। ১৯৮০ সালে কোন্ডাপল্লী সীতারামাইয়া প্রতিষ্ঠিত কমিউনিস্ট পার্টি (মার্ক্সবাদী - লেনিনবাদী) জনযুদ্ধ দলের সদস্য হন। সদস্যদের গেরিলা যুদ্ধের প্রশিক্ষক হিসেবে কাজ করেছেন, দলের সামরিক বিভাগের দায়িত্ব ছিল তার ওপর ও ভারতীয় নিরাপত্তাবাহিনীর সাথে যুদ্ধে দক্ষতার সাথে নেতৃত্ব দিয়েছেন তিনি। মাওবাদী দলের কেন্দ্রীয় মিলিটারি কমিশনের সদস্য ও পলিটব্যুরো সদস্য নির্বাচিত হন একসময়। মনে করা হত অপর এক পলিটব্যুরো নেতা কিষেনজির মৃত্যুর পর তিনি পূর্বাঞ্চলীয় বিভাগে মাওবাদী আন্দোলন এগিয়ে নিয়ে যাওয়ার দায়িত্ব প্রাপ্ত হয়েছিলেন। একটি সুত্র জানাচ্ছে আনন্দ অত্যন্ত কৌশলী ও আপসহীন হিসেবে পরিচিত। তিনি কিষেণজির মৃত্যুর পর মাওবাদীদের সুসংগঠিত করার ক্ষেত্রে বিশ্বাসযোগ্যতা অর্জন করেছেন। পুলিশের মতে, ২০১০ সালের এপ্রিলে ছত্তিশগড়ের রাজ্যের দান্তেওয়াদায় সেন্ট্রাল রিজার্ভ পুলিশ ফোর্সের (সিআরপিএফ) ৭৬ জন জওয়ানকে হত্যার মূল পরিকল্পনাকারীও ছিলেন আনন্দ, তাকে ধরিয়ে দিতে ১২ লাখ টাকার পুরস্কার ঘোষণা করেছে সরকার। সাংবাদিকদের এক সাক্ষাতকারে আনন্দ জানান যে দলের কেন্দ্রীয় মিলিটারি কমিশনের ৪৫ জন সদস্য গ্রেপ্তার নয় মৃত্যুবরণ করেছেন ভারত রাষ্ট্রের বিরুদ্ধে যুদ্ধে। অপারেশন গ্রীন হান্ট প্রতিরোধে তিনি তার দলকে নেতৃত্ব দান করছেন। হিন্দুস্থান টাইমস এর একটি সাক্ষাতকারে এক পুলিশ কর্তা জানান সুদর্শন, চেরুকুরি রাজকুমার আজাদের মত আলোচনাপন্থী নন বরং রাষ্ট্রের বিরুদ্ধে চলমান সংগ্রামে রত থাকার পথের মতাবলম্বী।   তথ্যসূত্র   বিষয়শ্রেণী:ভারতীয় সাম্যবাদী বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:ভারতীয় রাজনীতিবিদ বিষয়শ্রেণী:মাওবাদী বিষয়শ্রেণী:জীবিত ব্যক্তি বিষয়শ্রেণী:সংশোধনবাদ বিরোধী বিষয়শ্রেণী:২০শ শতাব্দীতে জন্ম বিষয়শ্রেণী:২০২৩-এ মৃত্যু বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:আদিলাবাদ জেলার ব্যক্তি
অসমীয়া আরু অসমর ভাষা-উপভাষা অসমীয়া ভাষা বিষয়ক গ্রন্থ৷ লেখক উপেন রাভা হাকাচাম৷ এর প্রথম প্রকাশ হয় ২০০৯ সালে৷ প্রকাশক জ্যোতি প্রকাশন৷ গ্রন্থটিতে উত্তর-পূর্বাঞ্চলের ভাষাসমূহের বিষয়ে বিশদ বিবরণ আছে৷ সাথে আসামের নব্য স্বীকৃত/অস্বীকৃত ভাষা, আসামের বিভিন্ন নৃগোষ্ঠীয় উপভাষা, অসমীয়ার জাতিগত/সামাজিক শ্রেণীগত উপভাষা, ভাষা-উপভাষার তুলনামূলক আলোচনা, আসামে সংযোগী ভাষার প্রাসংগিকতা, অসমীয়া ভাষার সমকালীন রূপ ইত্যাদি বিষয়সমূহের বিষয়ে বর্ণনা করা হচ্ছে৷   তথ্যসূত্র   বিষয়শ্রেণী:অসমীয়া ভাষার বই বিষয়শ্রেণী:অসমীয়া সাহিত্য
শরহে জামি (আরবি : شرح الجامی  - উর্দু : شرح جامی - ইংরেজি : Sharhu Al-Zami ) এর প্রকৃত নাম হল 'ফাওয়ায়েদে জিয়াইয়্যা' ( আরবি/ উর্দু : فوائد ضیائیہ ইংরেজি :  Fawaid-e-Diyaeya) ইহা 'ইলমে নাহব' তথা আরবি ভাষার ব্যাকরণের প্রসিদ্ধ বই কাফিয়া - এর ব্যখ্যাগ্রন্থ । ইলমে নাহব-এর সকল বিধি-রীতি-নিয়মগুলি  সহজ সরল ও সাবলীল ভাষায় বিস্তারিত বিবরণ এতে তুলে ধরা হয়েছে । গ্রন্থটি আরবি ভাষায় রচিত ।  গ্রন্থকার  এ ব্যখ্যাগ্রন্থের রচয়িতা আল্লামা আবদুর রহমান জামি (রহ) । এটি আরবি ব্যাকরণের বিখ্যাত ও প্রসিদ্ধ বই   'কাফিয়া'র অসংখ্য ব্যখ্যাগ্রন্থের মধ্যে অন্যতম ।হায়াতুল মুছান্নিফীন - হাফেজ মাওলানা মুহাম্মদ হাবিবুর রহমান ।  শরহে জামির হাশিয়া ও শরাহ আরবি , ফার্সি , তুর্কি , উর্দু সহ প্রভৃতি ভাষায় এ গ্রন্থটির ২৬ টির অধিক এ পর্যন্ত হাশিয়া প্রকাশিত  হয়েছে ।হায়াতুল মুছান্নিফীন - হাফেজ মাওলানা মুহাম্মদ হাবিবুর রহমান । পৃষ্ঠা: ১১৯ । উল্লেখযোগ্য কয়েকটি নিম্নরুপ:   হাশিয়ায়ে শরহে জামি -  এটি আল্লামা আবদুর রহমান জামি (রাহ.)  এর ছাত্র মোল্লা আবদুল গফুর প্রণীত ব্যখ্যাগ্রন্থ ।  হাশিয়ায়ে শরহে জামি - এটি রচনা করেন শেখ মুহাম্মদ সমরকন্দি ।  হাশিয়ায়ে শরহে জামি - শেখ মুহাম্মাদ মুহরম আফিন্দি (তুর্কি) প্রণীত ।  ছুয়ালে বাছুলি শরহে শরহে জামি   ছুয়ালে কাবুলি শরহে শরহে জামি  মিছবাহুল মাআনি শরহে শরহে জামি ।   তথ্যসূত্র     বিষয়শ্রেণী:ধর্মগ্রন্থ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাব (আলাপ) ২১:০৬, ১৬ সেপ্টেম্বর ২০১৭ (ইউটিসি) সোয়াট   – (অপসারণের প্রস্তাবনা দেখুনলগ দেখুন) () ২০১৬ সালের সেপ্টেম্বর মাস থেকে রুক্ষ অনুবাদের ট্যাগ দেওয়া ও পুরো নিবন্ধটিই যান্ত্রিকভাবে অনুবাদ করা। যুদ্ধমন্ত্রী আলাপ ১৪:১৮, ১৯ আগস্ট ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
খাত্তাব ইবনে নুফাইল ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন।  আরও দেখুন  সাহাবা   তথ্যসূত্র    1) Al Maarif, by Ibn Qutaybah page 77, Chapter "Dhikr Umar"   বহিঃসংযোগ https://web.archive.org/web/20120717072558/http://www.sunnahonline.com/ilm/seerah/0019.htm  বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:উমর বিষয়শ্রেণী:মক্কার ব্যক্তি
ডাব্লিউডাব্লিউই আনফরগিভেন হলো ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) কর্তৃক   প্রযোজিত পেশাদার কুস্তির একটি বার্ষিক প্রতি-দর্শনে-পরিশোধমূলক অনুষ্ঠান। এটি প্রথম অনুষ্ঠিত হয় ২১তম ইন ইয়র হাউজ প্রতি-দর্শনে-পরিশোধ অনুষ্ঠান হিসেবে এপ্রিল, ১৯৯৮ সালে। আনফরগিভেন স্বতন্ত্র প্রতি-দর্শনে-পরিশোধ মূলক অনুষ্ঠান হিসেবে সেপ্টেম্বর ১৯৯৯ সালে অভিষেক ঘটায়, এবং এর সর্বশেষ অনুষ্ঠানটি ২০০৮ সালে অনুষ্ঠিত হয়।  আনফরগিভেন: ইন ইয়র হাউজ ইনফার্নো ম্যাচ এবং ইভেনিং গোন ম্যাচের  জন্য উল্লেখযোগ্য ছিল। ২০০২ সালে ব্র‍্যান্ড বিভাজনের পর, ২০০৩ থেকে ২০০৬ সাল পর্যন্ত এটি শুধুমাত্র র ব্র‍্যান্ডের জন্য অনুষ্ঠিত হয়। এপ্রিল ২০০৭ রেসলম্যানিয়া ২৩ এর পর শুধুমাত্র নির্দিষ্ট ব্র‍্যান্ড এর জন্য হওয়া প্রতি-দর্শনে-পরিশোধ অনুষ্ঠান বন্ধ হয়ে যায়, ২০০৭ এবং ২০০৮ সালের অনুষ্ঠানটি "র" এর পাশাপাশি স্ম্যাকডাউন এবং ইসিডাব্লিউর জন্যও অনুষ্ঠিত হয়। ২০০৯ সালে অনুষ্ঠানটি বন্ধ হয়ে যায় এবং ব্রেকিং পয়েন্ট এর দ্বারা প্রতিস্থাপিত হয়।  অনুষ্ঠান সমূহ র ব্র‍্যান্ডের অনুষ্ঠান  #অনুষ্ঠানতারিখশহরস্থানমূল ইভেন্টতথ্যসূত্র১আনফরগিভেন: ইন ইয়র হাউজএপ্রিল ২৬, ১৯৯৮গ্রিন্সবোরো, নর্থ ক্যারোলাইনাগ্রিন্সবোরো কলিসিয়াম কমপ্লেক্সস্টোন কোল্ড স্টিভ অস্টিন (চ) বনাম ডুড লাভ ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ এর জন্য২আনফরগিভেন (১৯৯৯)সেপ্টেম্বর ২৬, ১৯৯৯শার্লট, নর্থ ক্যারোলাইনাশার্লট কলিসিয়ামট্রিপল এইচ বনাম দ্য রক বনাম কেইন বনাম ম্যানকাইন্ড বনাম বিগ শো বনাম দ্য ব্রিটিশ বুলডগ একটি সিক্স প্যাক চ্যালেঞ্জ ম্যাচে খালি ডাব্লিউডাব্লিউএফ চ্যাম্পিয়নশিপ এর জন্য, সাথে স্টোন কোল্ড স্টিভ অস্টিনের স্পেশাল গেস্ট এনফোর্সার হিসেবে৩আনফরগিভেন (২০০০)সেপ্টেম্বর ২৪, ২০০০ফিলাডেলফিয়া, পেন্সিলভেনিয়াফার্স্ট ইউনিয়ন সেন্টারদ্য রক (চ) বনাম ক্রিস বেনোয়া বনাম দ্য আন্ডারটেকার বনাম কেইন বনাম একটি ফেটাল ৪ ওয়ে ম্যাচে ডাব্লিউডাব্লিউএফ চ্যাম্পিয়নশিপ এর জন্য৪আনফরগিভেন (২০০১)সেপ্টেম্বর ২৩, ২০০১পিটসবার্গ, পেন্সিলভেনিয়ামেলন এরেনাস্টোন কোল্ড স্টিভ অস্টিন (চ) বনাম কার্ট এঙ্গেল ডাব্লিউডাব্লিউএফ চ্যাম্পিয়শিপ এর জন্য৫আনফরগিভেন (২০০২)সেপ্টেম্বর ২২, ২০০২লস এঞ্জেলস, ক্যালিফোর্নিয়াস্টেপলস সেন্টারব্রক লেজনার (চ) বনাম দ্য আন্ডারটেকার ডাব্লিউডাব্লিউই চ্যাম্পিয়নশিপ এর জন্য৬আনফরগিভেন (২০০৩)সেপ্টেম্বর ২১, ২০০৩হার্শে, পেন্সিলভেনিয়াজায়ান্ট সেন্টারট্রিপল এইচ (চ) বনাম গোল্ডবার্গ একটি টাইটেল বনাম ক্যারিয়ার ম্যাচে ওয়ার্ল্ড হেভিওয়েট চ্যাম্পিয়নশিপ এর জন্য৭আনফরগিভেন (২০০৪)সেপ্টেম্বর ১২, ২০০৪পোর্টল্যান্ড, ওরেগনরোজ গার্ডেন এরেনার‍্যান্ডি অরটন (চ) বনাম ট্রিপল এইচ ওয়ার্ল্ড হেভিওয়েট চ্যাম্পিয়নশিপ এর জন্য৮আনফরগিভেন (২০০৫)সেপ্টেম্বর ১৮, ২০০৫ওকলাহোমা সিটি, ওকলাহোমাফোর্ড সেন্টারজন সিনা (চ) বনাম কার্ট এঙ্গেল ডাব্লিউডাব্লিউই চ্যাম্পিয়নশিপ এর জন্য৯আনফরগিভেন (২০০৬)সেপ্টেম্বর ১৭, ২০০৬টরন্টো, অন্টারিও, কানাডাএয়ার কানাডা সেন্টারএজ (চ) বনাম জন সিনা ডাব্লিউডাব্লিউই চ্যাম্পিয়নশিপের  সর্বশেষ সুযোগ পাওয়ার জন্য টেবিল, ল্যাডার এবং চেয়ার ম্যাচ১০আনফরগিভেন (২০০৭)সেপ্টেম্বর ১৬, ২০০৭মেমফিস, টেনেসিফেডএক্সফোরামদ্য আন্ডারটেকার বনাম মার্ক হেনরি১১আনফরগিভেন (২০০৮)সেপ্টেম্বর ৭, ২০০৮ক্লিভল্যান্ড, ওহাইওকুইকেন্স লোন্স এরেনাক্রিস জেরিকো বনাম বাতিস্তা বনাম কেইন বনাম জন ব্র‍্যাডশো লেফিল্ড বনাম রে মিস্টেরিও ওয়ার্ল্ড হেভিওয়েট চ্যাম্পিয়নশিপ এর জন্য চ্যাম্পিয়নশিপ স্ক্র‍্যাম্বল  তথ্যসূত্র  বিষয়শ্রেণী:ডাব্লিউডাব্লিউইর প্রতি-দর্শনে-পরিশোধ অনুষ্ঠান বিষয়শ্রেণী:পেশাদার কুস্তি অনুষ্ঠান বিষয়শ্রেণী:ডাব্লিউডাব্লিউই আনফরগিভেন
লানাক গিরিপথ হিমালয় পর্বতশ্রেণীতে অবস্থিত গিরিপথ।   অবস্থান   কোংকা গিরিপথ হিমালয় পর্বতশ্রেণীতে  স্থানাঙ্কে সমুদ্রপৃষ্ঠ থেকে  উচ্চতায় অবস্থিত।   বিতর্কিত অঞ্চল   ভারত লানাক গিরিপথকে চীনের সীমান্ত বলে দাবী করলেও চীন আরো পশ্চিমে  স্থানাঙ্কে অবস্থিত কোংকা গিরিবর্ত্মকে সীমান্ত হিসেবে দাবী করে। ঊনবিংশ শতাব্দীর শেষ থেকে বিংশ শতাব্দীর শুরুর দিক পর্যন্ত বিভিন্ন ব্রিটিশ অভিযাত্রীদললানাক গিরিবর্ত্মকে ভারত ও তিব্বতের মধ্যে সূমান্ত বলে উল্লেখ করেছেন।  ভারতীয়রা দাবী করেন যে, লানাক গিরিবর্ত্ম অঞ্চলে ১৯৫৮ খ্রিষ্টাব্দ পর্যন্ত ভারতীয় সেনাবাহিনী টহল দিত এবং সেখানে চীনের সেনাবাহিনী ছিল না। ১৯৫৯ খ্রিষ্টাব্দের অক্টোবর মাসে কোংকা গিরিবর্ত্ম ও লানাক গিরিবর্ত্ম এলাকায় সেনা ছাউনী বানানোর উদ্দেশ্যে সেন্ট্রাল রিজার্ভ পোলিস ফোর্সের জওয়ানেরা গেলে চীনের সেনাবাহিনী তাদের ওপর আক্রমণ করে তাদের হত্যা ও বন্দী করেন।    তথ্যসূত্র   বিষয়শ্রেণী:হিমালয়ের পর্বত গিরিপথ বিষয়শ্রেণী:ভারতের পর্বত গিরিপথ বিষয়শ্রেণী:তিব্বতের পর্বত গিরিপথ বিষয়শ্রেণী:ভারত-চীন যুদ্ধের পর চীন দ্বারা অধিকৃত অঞ্চল বিষয়শ্রেণী:চীনের পর্বত গিরিপথ
150px|Brockhaus Konversations-Lexikon, 1902 একটি তথ্যসূত্র কাজ হল তথ্যের একটি সংকলন, সাধারণত একটি নির্দিষ্ট ধরণের, তথ্যসূত্রের সহজতার জন্য একটি বইতে সংকলিত হয়। অর্থাৎ, প্রয়োজনের সময় তথ্য দ্রুত পাওয়া যায়। তথ্যসূত্র কাজগুলি সাধারণত কভার থেকে কভার পড়ার পরিবর্তে তথ্যের নির্দিষ্ট অংশগুলির জন্য উল্লেখ করা হয়। এসব কাজে ব্যবহৃত লেখার ধরন তথ্যবহুল; লেখকরা প্রথম ব্যক্তির ব্যবহার এড়ান এবং তথ্যের উপর জোর দেন। সূচী সাধারণত অনেক ধরনের তথ্যসূত্র কাজের মধ্যে প্রদান করা হয়। হালনাগাদ সংস্করণ প্রয়োজন অনুযায়ী প্রকাশিত হয়, কিছু ক্ষেত্রে বার্ষিক।  তুলনামূলকভাবে, একটি লাইব্রেরিতে একটি তথ্যসূত্র বই বা শুধুমাত্র তথ্যসূত্র বই এমন একটি যা শুধুমাত্র লাইব্রেরিতে ব্যবহার করা যেতে পারে এবং লাইব্রেরি থেকে ধার করা হয় না। এই ধরনের অনেক বই হল তথ্যসূত্র কাজ (প্রথম অর্থে) যেগুলি সাধারণত সংক্ষিপ্তভাবে ব্যবহৃত হয় বা ফটোকপি করা হয় এবং তাই ধার নেওয়ার প্রয়োজন হয় না। তাদের লাইব্রেরিতে রাখা নিশ্চিত করে যে তারা সবসময় চাহিদা অনুযায়ী ব্যবহারের জন্য উপলব্ধ থাকবে। অন্যান্য তথ্যসূত্র-কেবলমাত্র বই এমন যেগুলি বই ধারকারীদের সেগুলি বের করার অনুমতি দেওয়ার জন্য খুব মূল্যবান। কেবলমাত্র তথ্যসূত্র আইটেমগুলিকে প্রচলনকারী আইটেমগুলি থেকে আলাদাভাবে অবস্থিত একটি তথ্যসূত্র সংগ্রহে রাখা যেতে পারে বা ধার নেওয়ার জন্য উপলব্ধ আইটেমগুলির মধ্যে কেবলমাত্র তথ্যসূত্র আইটেমগুলি রাখা যেতে পারে।তথ্যসূত্র কাজ সম্পর্কে আরো. . .
মনীষা মৌন (জন্ম ২৩শে ডিসেম্বর ১৯৯৭) হলেন একজন ভারতীয় বক্সার যিনি ফেদারওয়েট ওজন শ্রেণীতে প্রতিদ্বন্দ্বিতা করেন। তিনি ২০১৯ এশিয়ান অ্যামেচার বক্সিং চ্যাম্পিয়নশিপে ব্রোঞ্জ জিতেছেন।   প্রাথমিক জীবন  মনীষা হরিয়ানার কৈথল জেলার মাতুর গ্রামে ১৯৯৭ সালের ২৩শে ডিসেম্বর জন্মগ্রহণ করেন। তিনি পিতা-মাতার তিন সন্তানের মধ্যে কনিষ্ঠ ছিলেন। তাঁর বাবা দুটি হার্ট অ্যাটাকের পর শয্যাশায়ী হওয়ার আগে ট্র্যাক্টর মেকানিক হিসেবে কাজ করতেন।  তাঁর বাবা-মা যে কোনো খেলায় অংশ নিতে নিষেধ করলেও, মনীষা তাঁর ভাইয়ের সাথে ভলিবল খেলতে ঘর থেকে বেরিয়ে যেতেন। তিনি শীঘ্রই একজন বক্সিং কোচের নজরে পড়েন এবং ১২ বছর বয়সে তাঁকে প্রশিক্ষণ দেওয়া শুরু করেন। তিনি এটি তাঁর বাবার কাছ থেকে গোপন রেখেছিলেন। তাঁর বাবা এই ঘটনার দুই বছর পরে খেলাধূলায় মেয়ের অংশগ্রহণ আবিষ্কার করেন, যখন মনীষা জেলা পর্যায়ের একটি প্রতিযোগিতায় একটি পদক জয়ের পর সংবাদপত্রে তাঁকে নিয়ে প্রতিবেদন বেরিয়েছিল। মনীষা বলেছেন যে তিনি শৈশবে নিজের এলাকায় লড়াই করতেন এবং "ছেলেদের প্রচুর মারধর" করতেন।   খেলোয়াড় জীবন    ২০১৮  ২০১৮ সালে মনীষা তাঁর প্রথম সিনিয়র পদক জিতেছিলেন, যখন তিনি জাতীয় চ্যাম্পিয়নশিপে দ্বিতীয় হয়েছিলেন। ২০১৮ এআইবিএ মহিলা বিশ্ব বক্সিং চ্যাম্পিয়নশিপে, তিনি ব্যান্টামওয়েট বিভাগে কোয়ার্টার ফাইনালে জায়গা করে নেন। তাঁর থেকে উচ্চ র‌্যাঙ্কের ক্রিস্টিনা ক্রুজ এবং আগের বছরের চ্যাম্পিয়ন ডিনা ঝোলামানের বিরুদ্ধে তাঁর জয় প্রশংসা পেয়েছিল।   ২০১৯  তিনি আবার ২০১৯ সালের জাতীয় চ্যাম্পিয়নশিপে রৌপ্য পদক জিতেছিলেন। এর পরে ২০১৯ এশিয়ান অ্যামেচার বক্সিং চ্যাম্পিয়নশিপে তিনি ব্রোঞ্জ পদক জেতেন, যেখানে তিনি ২-৩ বিভক্ত সিদ্ধান্তে (বিভক্ত সিদ্ধান্ত বক্সিংয়ে বিজয়ের একটি মাপকাঠি) হুয়াং সিও-ওয়েনের কাছে হেরেছিলেন।  ফেদারওয়েট ওজন বিভাগে পরিবর্তন করার পর, মনীষাকে ২০১৯ এআইবিএ মহিলা বিশ্ব বক্সিং চ্যাম্পিয়নশিপের জন্য নির্বাচন করা হয়নি।   তথ্যসূত্র   বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত বিষয়শ্রেণী:হরিয়ানার নারী ক্রীড়াবিদ
দেউচা পাঁচামি কয়লা খনি বা দেউচা পাঁচামি কয়লা ব্লক হল ভারতের পশ্চিমবঙ্গ রাজ্যের বীরভূম জেলার মহম্মদ বাজার সমষ্ঠি উন্নয়ন ব্লকের অন্তর্গত দেউচা ও পাঁচামি এলাকায় অবস্থিত একটি কয়লা খনি। এটি ভারতের বৃহত্তম কয়লা খনি। এই কয়লা খনি বা ব্লকটি বীরভূম কয়লা খনি অঞ্চলের অন্তর্গত। পশ্চিমবঙ্গের বীরভূম কয়লাক্ষেত্রের দক্ষিণ-পশ্চিমাংশে অবস্থিত। প্রায় ১০ বর্গ কিমি জুড়ে বিস্তৃত। দেউচায় প্রায় ২১০ কোটি ২০ লাখ টন কয়লা মজুত রয়েছে। কয়লা মজুতের পরিমাণের  হিসাবে এই কয়লা খনিটি ভারতের ও এশিয়ার বৃহত্তম এবং বিশ্বের দ্বিতীয় বৃহত্তম কয়লা খনি। এটি পশ্চিমবঙ্গের নবীনতম কয়লা খনি।   ইতিহাস  কয়লা মন্ত্রক ২০১৫ সালে মোট ১৭টি কয়লা ব্লককে বন্টন করা হয়েছিল; তার মধ্যে ছিল ডেউচা-পাঁচামি কয়লাখনিও।   মুখ্যমন্ত্রী মমতা বন্দ্যোপাধ্যায় ২০১৬ সালের জানুয়ারি মাসে জয়দেব-কেঁদুলিতে এসে "ডেউচা-পাঁচামিতে কয়লাখনি প্রকল্প"-এর উদ্বোধন করেছিলেন। তিনি জানিয়েছিলেন, প্রকল্পে বিনিয়োগ হবে আনুমানিক ২০ হাজার কোটি টাকা। সেই সময় কয়লা মন্ত্রক কয়লা ব্লকে খনি গড়ে তোলার জন্য পশ্চিমবঙ্গ, বিহার, পঞ্জাব, উত্তরপ্রদেশ, কর্ণাটক, তামিলনাড়ু ও শতদ্রু জলবিদ্যুৎ নিগমকে যৌথ ভাবে দায়িত্ব দিয়েছিল। অন্য রাজ্যগুলি না আগ্রহ না দেখানোয় একক ভাবে কয়লা উত্তোলনের দায়িত্ব পায় পশ্চিমবঙ্গ।  ৮ম বেঙ্গল গ্লোবাল বিজনেস সামিটে (বিজিবিএস) পশ্চিমবঙ্গের মুখ্যমন্ত্রী মমতা বন্দ্যোপাধ্যায় দেউচা-পাচামি ব্লকে খননকার্যের ঘোষণা করেন। কয়লা খনি গড়ে তোলার জন্য চিহ্নিত ৩২৬ একর জমি থেকে বেসাল্ট—যা সঞ্চিত কয়লার উপরের পুরু পাথুরে স্তর—উত্তলেনের কাজ ২০২৫ সালের ৬ ফেব্রুয়ারি শুরু হয়।  পরিবহন রেলপথ এই কয়লা খনি থেকে নিকটতম সবচেয়ে গুরুত্বপূর্ণ রেল স্টেশন হল সাঁইথিয়া জংশন রেলওয়ে স্টেশন।  রাস্তা পানগড়-মোরগ্রাম হাইওয়ে এই কয়লা খনি বা ব্লক দিয়ে গিয়েছে।  গুরুত্ব এই কয়লাখনি থেকে কয়লা তোলার কাজ শুরু হলে কমপক্ষে ১২ হাজার কোটি টাকা বিনিয়োগ হবে। প্রায় এক লক্ষ মানুষের কর্মসংস্থান হবে এই কাজে। এই খনি থেকে কয়লা উত্তোলন শুরু হলে এনটিপিসি-কাটোয়া তাপবিদ্যুৎ কেন্দ্রের কয়লা দেওয়া সম্ভব হবে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের কয়লা খনি
ইচ্ছা বা সংকল্প হলো এমন জ্ঞানীয় প্রক্রিয়া যার মাধ্যমে একজন ব্যক্তি সিদ্ধান্ত নেয় এবং নির্দিষ্ট পদক্ষেপে প্রতিশ্রুতিবদ্ধ হয়। এটি উদ্দেশ্যমূলক প্রচেষ্টা হিসাবে সংজ্ঞায়িত করা হয় এবং এটি প্রাথমিক মানব মনস্তাত্ত্বিক বিষয়গুলির মধ্যে একটি। অন্যদের মধ্যে রয়েছে প্রভাব (অনুভূতি বা আবেগ), অনুপ্রেরণা (লক্ষ্য ও প্রত্যাশা), এবং চেতনা (চিন্তা)। ইচ্ছাকৃত প্রক্রিয়াগুলি সচেতনভাবে প্রয়োগ করা যেতে পারে বা সময়ের সাথে সাথে অভ্যাস হিসেবে স্বয়ংক্রিয়ভাবে করা যেতে পারে।  ইচ্ছার সবচেয়ে আধুনিক ধারণাগুলি এটিকে সচেতন ক্রিয়া নিয়ন্ত্রণের প্রক্রিয়া হিসাবে সম্বোধন করে যা স্বয়ংক্রিয় হয়ে যায়।  অধিক অভিমত  অনেক গবেষক একই প্রক্রিয়ার জন্য স্বেচ্ছা ও ইচ্ছাশক্তিকে বৈজ্ঞানিক ও কথোপকথন শব্দ হিসাবে বিবেচনা করেন (যথাক্রমে)। যখন কোনো ব্যক্তি কোনো কাজ করার জন্য মনস্থির করে, তখন সেই অবস্থাকে বলা হয় 'অধীনস্থ ইচ্ছা'। যখন আমরা পছন্দের কোনো নির্দিষ্ট কাজ উপস্থাপন করি, তখন সেই কাজটিকে বলা হয় নির্গমনশীল, কর্তব্যনিষ্ঠ বা বাধ্যতামূলক ইচ্ছা। যখন অস্থায়ী বা স্থির অবস্থা পছন্দের ধারা নিয়ন্ত্রণ করে বা পরিচালনা করে, সেই রাষ্ট্রকে প্রধান ইচ্ছা বলে অভিহিত করা হয়। অধীনস্থ ইচ্ছা হল পছন্দের বিশেষ কাজ যা গভর্নিং বা প্রধান ইচ্ছার দ্বারা চাওয়া বস্তুকে কার্যকর করে।  গ্যারি কিলহফনারের "মানব পেশার মডেল" অনুসারে, ইচ্ছা হল তিনটি উপ-প্রণালীর একটি যা মানুষের আচরণের উপর কাজ করে। এই মডেলের মধ্যে, ইচ্ছা বলতে একজন ব্যক্তির মূল্যবোধ, আগ্রহ ও ব্যক্তিগত কর্মক্ষমতা সম্পর্কে স্ব-কার্যকারিতা (ব্যক্তিগত কারণ) বোঝায়। কার্ট লেউইন যুক্তি দেন যে প্রেরণা ও ইচ্ছা এক ও অভিন্ন, ঊনবিংশ শতাব্দীর মনোবিজ্ঞানী নারজিব আছের কাছে স্বতন্ত্র। আছের প্রস্তাব করেছেন যে ইচ্ছার নির্দিষ্ট সীমারেখা রয়েছে যা ইচ্ছা থেকে প্রেরণাকে আলাদা করে: যখন ইচ্ছা এই প্রান্তিকের নিচে থাকে, তখন এটি প্রেরণা, এবং যখন এটি অতিক্রম করে, তখন এটি স্বেচ্ছায় পরিণত হয়। A Bias for Action বইতে, হেনরিখ ব্রুচ এবং সুমন্ত্র ঘোষালও প্রেরণা থেকে ইচ্ছাশক্তিকে আলাদা করে। এই মডেলটি ব্যবহার করে, তারা অনুপ্রেরণা (আবেগ) থেকে ইচ্ছা (সিদ্ধান্ত) পর্যন্ত অভিপ্রায়ের স্কেলে পরিমাপ করে কাজের ক্ষেত্রে ব্যক্তির বিভিন্ন স্তরের প্রতিশ্রুতি মূল্যায়ন করার প্রস্তাব দেয়। আবেগ নিয়ন্ত্রণের আলোচনা (যেমন, কুহল ও হেকহাউসেন) এবং শিক্ষা (যেমন, কর্নো), এছাড়াও প্রেরণা-ইচ্ছা পার্থক্য করে। কর্নোর মডেল স্ব-নিয়ন্ত্রিত শিক্ষার প্রক্রিয়ার সাথে স্বেচ্ছাকে সংযুক্ত করে।   তথ্যসূত্র    উৎস              বহিঃসংযোগ     Weakness of Will (Stanford Encyclopedia of Philosophy)  Narziß Kaspar Ach (1871-1946)  (University of Konstanz)  http://www.sci.brooklyn.cuny.edu/~schopra/Persons/Frankfurt.pdf (Harry Frankfurt's Analysis of the Volition among other things)  বিষয়শ্রেণী:সংজ্ঞান বিষয়শ্রেণী:প্রণোদনা
শাহরিয়াজ হলেন একজন বাংলাদেশি চলচ্চিত্র অভিনেতা ও মডেল।  জীবনী শাহরিয়াজের শিক্ষা জীবনের শুরু খুলনায়। সেখানে কলেজ জীবন শেষ করার পর তিনি যুক্তরাজ্য গমন করেন এবং অক্সফোর্ড থেকে চার্টার্ড অ্যাকাউন্ট্যান্ট ডিগ্রি লাভ করে দেশে ফিরে আসেন।  দেশে ফিরে আসার পর ২০১১ সালে মেঘের খেয়া নামের এক টেলিভিশন ধারাবাহিকে অভিনয় করেছেন। এছাড়াও, তিনি র‍্যাম্প মডেল হিসেবে কাজ করেছেন এবং আমাদের সংসার, বেদের মেয়ে জোসনা, রিএ্যাকশন এবং লাইফ জ্যাম এর মত টিভি নাটকে কাজ করেছেন।  ২০১৪ সালে কি দারুণ দেখতে চলচ্চিত্রটি মুক্তি পাবার মাধ্যমে তার বড় পর্দায় অভিষেক ঘটে। ২০১৫ সালে তার অভিনীত পুত্র এখন পয়সাওয়ালা, মার্ডার ২, পাগলা দিওয়ানা এবং নগর মাস্তান নামের চারটি চলচ্চিত্র মুক্তি পায়। ২০১৬ সালে মুক্তি পায় তার অভিনীত গুণ্ডামি, আড়াল ও শ্যুটার নামের তিনটি চলচ্চিত্র। ২০১৭ সালে তার অভিনীত মেয়েটি এখন কোথায় যাবে, ক্রাইম রোড এবং চল পালাই নামের দুইটি চলচ্চিত্র মুক্তি পায়। এছাড়া সে বছরে ঈদুল ফিতরে মুক্তিপ্রাপ্ত রাজনীতি চলচ্চিত্রে তিনি অতিথি চরিত্রে অভিনয় করেন। ২০১৮ সালে মুক্তি পায় তার অভিনীত চলচ্চিত্র ফিফটি ফিফটি লাভ। ২০১৯ সালে তার অভিনীত বউ বাজার এবং প্রতিশোধের আগুন নামের দুইটি চলচ্চিত্র মুক্তি পায়।  চলচ্চিত্র তালিকা বছরচলচ্চিত্র ২০১৪ কি দারুণ দেখতে ২০১৫ পুত্র এখন পয়সাওয়ালা ২০১৫ মার্ডার ২ ২০১৫ পাগলা দিওয়ানা  ২০১৫ নগর মাস্তান ২০১৬ গুণ্ডামি ২০১৬ আড়াল ২০১৬ শ্যুটার ২০১৭ মেয়েটি এখন কোথায় যাবে ২০১৭ ক্রাইম রোড ২০১৭ রাজনীতি |- | ২০১৭ | চল পালাই|- | ২০১৮ | ফিফটি ফিফটি লাভ|- | ২০১৯ | বউ বাজার|- | ২০১৯ | প্রতিশোধের আগুন''  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী মডেল বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী পুরুষ মডেল